Imezdaɣ ur ḥbisen ara dagi kan imi yugi uselway n ddayra ad yehder yid-sen neɣ ad ten-iqabel ,sekkren abrid yettawin ɣer Sṭif akken ad d-beyynen ugur-nsen maca aya ur ikemmel ara imi d kra n yimezdaɣ n At Brahem i d-yudren akken ad sḥebsen tamesbanit-a imi ur bɣin ara ad isekker webrid d ayen i yeǧǧan lḥala ad temcukkal ,xas ulamma s wawal kan i myuṭṭafen ,teḍra-d tqerḥant imi d yiwen ilemẓi n Yiɣbuliyen i ihelken deg ul-is i yeɣlin s ssebba n wurfan-nni ,d ayen yeǧǧan iɣallen n teɣlist ad d-gren iman-nsen u ad kecmen deg yiwen unadi ɣef tmettant n yilemẓi-yagi d-yeǧǧan sin d dderya.
Di taggara yal wa yuɣal s axxam-is imi yedduri leerc leḥzen.
kab_Latn kab_Latn